Eksingedalen kirke

Eksingedalen kirke (Eksingedalen kyrkje) er en langkirke fra 1883 i Vaksdal kommune i Vestland fylke. Den ligger på Flatkvål i Eksingedalen. Kirken ble vigslet 11. juli 1883.

Byggverket er i mur og stein og har 120 plasser.

Det var trolig ikke noen kirkebygning i Eksingedalen i middelalderen, men det kan ha vært et utendørs messested, «Krossen». På Bergens Museum finnes det middelalderske gjenstander, blant annet et messeskap. Mange av gårdene i Eksingedalen ble liggende øde etter svartedauden. En gang etter reformasjonen, på 1600-tallet, da folketallet tok seg opp, ble det reist et lite kapell av laftet tømmer på Flatekvål. Bygget var på vel 6 x 6 meter. Kapellet ble stående til steinkirken var under bygging i 1882. Det ble da tatt ned og gjenbrukt som bolighus på Binningsbø. Eksingedalen ble eget sogn i 1881. Tidligere sognet folk i dalføret dels til Evanger, dels til Modalen, dels til Stamnes. I kapellet var det lenge bare én eneste gudstjeneste i året, på syftesok.Norges kirker

Kirken er omgitt av Flatekval kirkegård.Stavemåte hos Vaksdal kirkelige fellesråd. For øvrig varierer stavemåten for stedsnavnet en god del.

I 1983 ble det reist et monument ved kirken til minne om misjonæren og stortingsrepresentanten Nils Lavik.

 Referanser 

 Eksterne lenker 

 Eksingedalen menighet


Kategori:Kirker i Vaksdal
Kategori:Kulturminner i Vaksdal
Kategori:Norske kirker fra 1881
Kategori:Kirker i Hardanger og Voss prosti